***FÜGGELÉK A PC/13797-1/2016. SZÁMÚ FELHÍVÁSHOZ***

A felhívás mellékletét képező CD-adathordozón található kérdőívek az előírt határidőn belül kitöltve, a Nemzeti Média- és Hírközlési Hatóság (a továbbiakban: Hatóság)

<https://adatkapu.nmhh.hu>

címen elérhető elektronikus ügyintézési infrastruktúrájának igénybevételével, vagy postai úton, a

**1525 Budapest, Pf. 75.**

postacímen nyújtandók be.

Az NMHH Adatkapu egy internetes címen elérhető felület, melynek használatához nem szükséges egyéb alkalmazást telepíteni. A szolgáltatást csak a rendszerben regisztrált Szolgáltatók vehetik igénybe. Ha a Szolgáltató a Hatóságnál már bejelentett Szolgáltató, az nem jelenti automatikusan az Adatkapu rendszerbe való bekerülést, a regisztráció igényét külön kell jelezni.

Az érintett adatok magas biztonságú kezelése érdekében a rendszerhez való hozzáférés csak a kormányzati ügyfélkapun keresztüli belépéssel lehetséges.

*Az alkalmazás használatához szükséges technikai előfeltételek:*

Internet Explorer (7 vagy magasabb verziójú), Firefox v.16.0 vagy újabb, Sun Java 1.6.0 Update18 (vagy ennél újabb Java futtató környezet).

Regisztráció után minden Szolgáltató kap egy virtuális tárhelyet, ahol kizárólag a saját profiljához kötődő és elérhető elektronikus nyomtatványok, azaz űrlapok jelennek meg. Az űrlapok kitöltése és tárolása is a tárhelyen történik, így a szolgáltatás fenntartásához nem kell saját infrastruktúrát fenntartani.

Az Adatkapu rendszerhez való hozzáférés csak a kormányzati Ügyfélkapun keresztüli belépéssel lehetséges, ami az okmányirodákban igényelhető regisztrációhoz kötött.

*Az* Ügyfélkapu regisztrációt annak a magánszemélynek kell elvégeznie, aki a bevallásokat, adatszolgáltatásokat el fogja küldeni a Hatósághoz, illetve aki megbízója képviseletében az ügyeket elektronikusan kívánja intézni.

A Hatóság elektronikus űrlapjai a következő helyen érhetők el:

<https://adatkapu.nmhh.hu>

Sikeres (ügyfélkapus) azonosítás és az Adatkapuba történő belépés után a bal oldali főmenü „Piacelemzési adatszolgáltatás / Hívásvégződtetési adatszolgáltatás – 2016” menüre kattintva, a képernyő jobb oldali ablakában megjelenik az űrlap.

Az adatszolgáltatás a kapcsolódó elektronikus űrlapon, az előírt kitöltendő nyomtatványok csatolásával és az űrlap Hatóság részére történő beküldésével teljesíthető. A Szolgáltató az adatszolgáltatás beérkezéséről hivatalos elektronikus érkeztető azonosítót kap a beküldés után közvetlenül, amely hivatalos visszaigazolás arról, hogy a Hatóság a beadványt befogadta.

További információkat az Adatkapuról, annak működéséről és a regisztráció folyamatáról a Hatóság internetes honlapján (<http://www.nmhh.hu>) a

<http://nmhh.hu/cikk/429/Tajekoztato_az_NMHH_Adatkapu_mukodeserol>

link alatt talál.

Tekintettel arra, hogy a benyújtott dokumentumokat a vonatkozó jogszabályok szerint természetes személyek hitelesítik, kérjük, hogy a benyújtó személy céges meghatalmazását, valamint képviselői nyilatkozatát hagyományos úton (faxon vagy postai küldeményként) az Adatkapun történő adatszolgáltatás teljesítése előtt, a megfelelő Adatkapus regisztráció érdekében szíveskedjen eljuttatni a következő telefax számra:

**06-1-468-0680**

vagy a következő postacímre:

**1525 Budapest, Pf. 75.**

A Hatóság a fenti elektronikus formátumban megküldött adatlapok beérkezéséről visszaigazoló e-mailt küld a Szolgáltatónak.

A Hatóság a Szolgáltatók adatszolgáltatási kötelezettségének elősegítése, valamint a hatékony adatfeldolgozás érdekében az adatszolgáltatásra irányuló felhívás kézbesítésével egyidejűleg a kérdőíveket elektronikus – Excel és Word fájl – formátumban a

[**http://nmhh.hu/HK\_Telefon\_Vegzodtetes\_2016**](http://nmhh.hu/HK_Telefon_Vegzodtetes_2016)

internetes címen megtalálható oldalon hozzáférhetővé és letölthetővé teszi.

Kérjük, hogy a kitöltött kérdőívek Hatóság részére történő eljuttatásával egyidejűleg adja meg azon személy nevét és elérhetőségeit, aki útján a Hatóság a Szolgáltatóval az adatszolgáltatással összefüggésben kapcsolatot tud tartani.

A kérdőívekben szolgáltatott üzleti titkot képező és bizalmas adatok teljes körű védelemben részesülnek, azok kezelése a jogszabályok által megkövetelt módon történik.

A kitöltött kérdőívek azonosíthatósága, valamint a szolgáltatott adatok feldolgozásának megkönnyítése érdekében **a Szolgáltatók kötelesek feltüntetni a felhívásban tudomásukra hozott szolgáltatói azonosítót, melyet a megfelelően kitöltött kérdőívben, a megadott helyen, illetve elektronikus adathordozón történő továbbítás esetén a fájlnévben is fel kell tüntetni.**

A fenti URL-ről letöltött és kitöltött **adatszolgáltatási kérdőíveket a Hatóság csak úgy tudja fogadni,** ha a Szolgáltató a – szolgáltatói tevékenysége alapján kitöltésre kötelezett – **kérdőívek mindegyikét egyidejűleg beküldi.**